Silicon Saxony

Silicon Saxony je oficiálne registrované združenie v Drážďanoch, v spolkovom štáte v Sasku v Nemecku, združujúce spoločnosti a tvoriaci sieť mikroelektronického, polovodičového a fotovoltaického priemyslu, predovšetkým z drážďanského regiónu Dresden/Freiberg.

Podnikateľské prostredie 

Tento región disponuje s jednou z najmodernejších infraštruktúr, telekomunikácií, priemyslu a krajiny. Medzinárodné letisko v Drážďanoch a v Lipsku, výnimočne rozvinutá cestná a železničná sieť. Jeho umiestnenie priamo v srdci veľkých európskych trhov, poskytuje všetky ideálne predpoklady pre zadávanie verejných zákaziek a predajov. Politická stabilita a spoľahlivosť nemeckého právneho systému je zárukou, že investície v Sasku sú založené na pevných základoch. Silicon Saxony je v Európe najväčším klastrom pre mikroelektronický priemysel, polovodiče, elektrotechnické mikrosystémy. Združuje 1 500 firiem s približne 43 000 zamestnancami, z toho viac ako 200 spoločností s približne 20 000 zamestnancami pôsobiacich v mikroelektronike, v oblasti školenia a výskumu, piatich univerzít, dvoch výskumných ústavov a štyroch vysokých škôl. 

Štruktúra priemyslu v Sasku: integrované obvody, dizajn obvodu, fotomasky, polovodičové materiály, senzorová technika, fotovoltaika, softvér, hardvér a IT služby.

História 

 2002: Založenie Advanced Technology Center GmbH & Co KG (AMTC), korporácie ako Joint venture spoločnosti Advanced Micro Devices, Infineon Technologies a Dupont pre rozvojovú a pilotnú výrobu. Infineon sťahuje svoju vývojovú jednotku z mesta Fishkill do Drážďan.
 2003: Položenie základného kameňa pre AMD Fab 36 – AMD.
 2005: Otvorenie inštutútov Fraunhofer Institut, Nanoelektronic Technology (CNT), Infineon a výskumného a vývojového centra RDC.
 2006: Začiatok expanzie AMD Fab 30 (200 mm technológie) do Fab 36 (300 mm technológie), založenie AMD Research Operating systém Center (OSRC).
 2007: Otvorenie laboratória nanoelektronických materiálov.
 2008: Uvedenie prvého e–papier displeja FAB na svete.

Spoločnosti 
 Spoločnosť s ručením obmedzeným ADZ NAGANO GmbH vyvíja a vyrába elektronické a senzorové systémy pre meranie teploty a tlaku v Ottendo, napríklad brzdové systémy vlakov.

 Spoločnosť s ručením obmedzeným Digades GmbH so sídlom v Zittau vyvíja a vyrába zariadenia a komponenty pre riadené systémy. Produkty tejto spoločnosti zahŕňajú diaľkové ovládanie pre infotainment aplikácie, vykurovanie automobilov, miestností a budov, žalúzie a lampy. Spoločnosť Digades zamestnáva približne 110 ľudí.

 Spoločnosť s ručením obmedzeným SMARTRAC TECHNOLOGY Dresden GmbH (predtým KWS Microtec AG), ktorá sa nachádza v Drážďanoch, je popredným dodávateľom komponentov RFID vo svete. Použitie – ochrana citlivých oblastí, napr. bezkontaktných kreditných kariet.

 Spoločnosť s ručením obmedzeným Microelectronic Packaging Dresden GmbH poskytuje služby pre elektronické senzorové systémy ako aj špecifické výrobné postupy – chip-on-chip a flip-chip technológie. Pomáha výrobcom tým, že spracováva ich hromadnú výrobu.

Výskumné centrá 
 Nanotechnologické centrumje koordinovaný z Fraunhoferovho ústavu pre materiál a technológiu lúča (IWS). Združuje 51 obchodných spoločností, 10 univerzitných inštitúcií, 22 výskumných zariadení, ktoré spojili svoje sily v tejto sieti. Ich cieľom je spoločný, strategický rozvoj potenciálu priemyselných aplikácií pre ultratenké filmy ako kľúčový prvok v oblasti nanotechnológií.

 Centrum pre organickú elektroniku bolo založené v októbri 2008 a tvorí ho 7 spoločností a 3 výskumné ústavy z ekologického poľnohospodárstva.

Referencie

Externé odkazy 
 Oficiálna stránka , 

Vedecké parky v Nemecku
Sasko